Gedagte vir die dag: Die lig oorwin vir altydFoto: pixabay.com Die ware lig wat elke mens verlig, was aan kom na die wêreld toe. Die Woord het mens geword en onder ons kom woon. (Johannes 1:9, 14) Jesaja voorspel ook dat die volk wat in duisternis lewe, ’n groot lig gesien het (vgl. Jes. 7:1). Johannes skryf dat Jesus, die ware, goddelike Lig, na die wêreld toe gekom het. Hy is die Woord van God wat mens geword en onder ons kom woon het. Jesus het na die aarde gekom om lig te maak in ons sondedonkerte. Met sy geboorte behaal die lig eens en vir altyd die oorwinning oor die duisternis. In ’n donker nag kan een kers ’n wêreld se verskil maak. ~ Johan Smit